การจัดการ

-   คณะกรรมการ

1. นายอนุโรจน์ เสนีย์ประกรณ์ไกร (ประธานกรรมการและผู้จัดการใหญ่)

2. นายจรัล เจตนลิน (รองประธานกรรมการและรองผู้จัดการใหญ่)

3. นายประพจน์ ลาภพิเชฐ (กรรมการ)

4. นายวู ยู ติง (กรรมการ)

5. นายจาง ยิง ฟู (กรรมการ)

6. นายชิ ยูน เวน (กรรมการ)

7. นางพรวิภา เสนีย์ประกรณ์ไกร (กรรมการ)

8. นางเจนจิรา เจตนลิน (กรรมการ)

9. นายโรจน์พันธ์ เสนีย์ประกรณ์ไกร (เลขานุการคณะกรรมการ)

คณะกรรมการตรวจสอบและกรรมการอิสระ

1. นายศักดิ์ริน ชูศักดิ์ตระกูล (กรรมการอิสระและประธานกรรมการตรวจสอบ)

2. ดร.อนุภาพ ถิรลาภ (กรรมการอิสระและกรรมการตรวจสอบ)

3. นายสมพร หวานกิจเจริญ (กรรมการอิสระและกรรมการตรวจสอบ)

คณะผู้บริหาร

1. นายอนุโรจน์ เสนีย์ประกรณ์ไกร (ผู้จัดการใหญ่)

2. นายจรัล เจตนลิน (รองผู้จัดการใหญ่)

3. นายโรจน์พันธ์ เสนีย์ประกรณ์ไกร (ผู้จัดการทั่วไป)

4. นางสาวลัดดา เฮียบสุวรรณ (ผู้จัดการฝ่ายบัญชีและการเงิน)

5. ดร.ทรงพรรณ ล้ำเลิศเดชา (ผู้จัดการโรงงานผลิตอาหารกุ้ง)

6. ดร.โทมัส รอย วิลสัน (ผู้จัดการโรงงานผลิตอาหารปลา)

7. นายปรีชา ยิ้มย่อง (ผู้จัดการฝ่ายบุคคล)

8. นายสัจจา อัศรัสกร (รองผู้จัดการฝ่ายจัดซื้อ, รักษาการแทนผู้จัดการฝ่ายจัดซื้อ)

กรรมการผู้มีอำนาจลงนามผูกพันบริษัท

คณะกรรมการบริษัทได้กำหนดให้กรรมการท่านใดท่านหนึ่งใน 2 ท่านคือ นายอนุโรจน์
เสนีย์ประกรณ์ไกร หรือ นายจรัล เจตนลิน
เป็นผู้มีอำนาจลงนามผูกพันบริษัทโดยลงลายมือชื่อพร้อมทั้งประทับตราสำคัญของบริษัท

อำนาจหน้าที่ของคณะกรรมการบริษัท

1.  อำนาจหน้าที่ตามพระราชบัญญัติบริษัทมหาชนจำกัด ฉบับปี พ.ศ.2535
    และกฎหมายอื่นใดที่กำหนดให้เป็นอำนาจหน้าที่ของกรรมการหรือคณะกรรมการของบริษัทมหาชน
    จำกัด

2.  อำนาจหน้าที่ตามที่กำหนดไว้ในข้อบังคับของบริษัท

3.  กำหนดนโยบายและเป้าหมายในการดำเนินธุรกิจบริษัท

4.  อนุมัติการแต่งตั้ง และถอดถอน กรรมการผู้จัดการใหญ่ รวมทั้งอนุมัติอัตราเงินเดือน
    ค่าตอบแทน หรือผลประโยชน์อื่นใดแก่บุคคลดังกล่าว

5.  มอบหมายหรือแนะนำกรรมการผู้จัดการใหญ่
    เพื่อให้พิจารณาหรือปฏิบัติในเรื่องใดเรื่องหนึ่งตามที่คณะกรรมการเห็นสมควร

6.  แต่งตั้งอนุกรรมการหรือคณะทำงานเพื่อพิจารณาเรื่องใดเรื่องหนึ่งตามที่คณะกรรมการเห็นสมควร

7.  พิจารณาเรื่องอใดๆ ที่เสนอโดยคณะกรรมการผู้จัดการใหญ่เพื่อให้ความเห็นชอบหรือให้สัตยาบัน

8.  ให้คำแนะนำแก่ที่ประชุมผู้ถือหุ้นในเรื่องต่อไปนี้

    1.  การจ่ายเงินปันผล

    2.  การก่อให้เกิดหนี้สินโดยการออกหุ้นกู้ ตั๋วเงิน หรือหลักทรัพย์ใดๆ
        ซึ่งการก่อหนี้สินดังกล่าวจะต้องได้รับอนุมัติจากผู้ถือหุ้น

    3.  การแต่งตั้งผู้ตรวจสอบบัญชีของบริษัท

    4.  เรื่องใดๆ ที่นอกเหนืออำนาจของคณะกรรมการ

อำนาจหน้าที่ของคณะกรรมการตรวจสอบ

คณะกรรมการตรวจสอบมีขอบเขตหน้าที่ในการช่วยปฏิบัติงานของคณะกรรมการบริษัทเกี่ยวกับการสอบทานรายงานทางการเงินให้เป็นไปตามมาตรฐานบัญชีเพียงพอและเชื่อถือได้
สอบทานระบบควบคุมภายในและการตรวจสอบภายในให้มีประสิทธิภาพ
สอบทานการปฏิบัติตามกฎหมายและระเบียบข้อบังคับต่างๆที่เกี่ยวข้อง
พิจารณาการเปิดเผยข้อมูลของบริษัทเกี่ยวกับรายการที่เกี่ยวข้องกันหรือรายการที่อาจมีความขัดแย้งทางผลประโยชน์
พิจารณาคัดเลือก และเสนอแต่งตั้งผู้สอบบัญชี
รวมทั้งปฏิบัติการอื่นใดที่อาจกำหนดเพิ่มเติมโดยคณะกรรมการบริษัท

อำนาจหน้าที่ของคณะผู้บริหาร

คณะผู้บริหารมีหน้าที่รับนโยบายของบริษัทและปฏิบัติตามแนวทางที่ได้รับมอบหมายจากคณะกรรมการเพื่อช่วยในการกำกับดูแลและบริหารกิจการให้เกิดความมีประสิทธิภาพสูงสุด
รวมทั้งมีอำนาจในการตัดสินใจเรื่องที่มีนัยสำคัญต่อการดำรงอยู่ได้ของกิจการบริษัทเพื่อให้เกิดความก้าวหน้าและมั่นคง

การแต่งตั้งและถอดถอนกรรมการ

1.  คณะกรรมการของบริษัทต้องมีไม่น้อยกว่า 11 คน แต่ไม่มากกว่า 15 คน
    และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
    รวมทั้งจะต้องเป็นผู้มีคุณสมบัติและไม่มีลักษณะต้องห้ามตามที่กำหนดโดยกฎหมายว่าด้วยบริษัทมหาชนจำกัดและประกาศคณะกรรมการกำกับหลักทรัพย์และตลาดหลักทรัพย์

2.  กรรมการต้องได้รับการเลือกตั้งโดยที่ประชุมผู้ถือหุ้นตามหลักเกณฑ์ และวิธีการดังนี้

-   เลือกตั้งโดยใช้เสียงข้างมากโดยให้ถือว่าผู้ถือหุ้นแต่ละคนมีคะแนนเสียงเท่ากับหนึ่งหุ้นต่อหนึ่งเสียง

-   ให้ผู้ถือหุ้นลงคะแนนเสียงเลือกบุคคลที่ได้รับการเสนอชื่อเป็นกรรมการทีละคน
    บุคคลได้รับคะแนนเสียงจากผู้ถือหุ้นคนใดคนหนึ่งจะถือว่าได้รับคะแนนเสียงตามจำนวนที่ผู้ถือหุ้นผู้นั้นมีอยู่ทั้งหมด
    โดยผู้ถือหุ้นดังกล่าวจะแบ่งคะแนนเสียงให้แก่ผู้หนึ่งผู้ใดมากน้อยเพียงใดไม่ได้

-   บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่พึงจะมีหรือพึงจะเลือกในครั้งนั้น
    ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่พึงจะมีให้ประธานที่ประชุมเป็นผู้ออกเสียงชี้ขาด

3.  ในการประชุมสามัญประจำปีผู้ถือหุ้นทุกครั้งให้กรรมการ 1 ใน 3 ออกจากตำแหน่ง
    ถ้าจำนวนกรรมการไม่สามารถแบ่งออกเป็น 3 ส่วนได้ก็ให้ออกในจำนวนที่ใกล้ที่สุดกับส่วน 1
    ใน 3 โดยให้กรรมการคนที่อยู่ในตำแหน่งนานที่สุดเป็นผู้ออกจากตำแหน่ง

4.  ในกรณีที่ตำแหน่งว่างลงเพราะเหตุอื่นนอกจากถึงคราวออกตามวาระ
    ให้คณะกรรมการออกมติเลือกบุคคลหนึ่งซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนในการประชุมคราวถัดไป
    เว้นแต่วาระของกรรมการจะเหลือน้อยกว่า 2 เดือน
    มตินี้จะต้องประกอบด้วยคะแนนเสียงไม่น้อยกว่า 3 ใน 4 ของจำนวนกรรมการที่ยังเหลืออยู่
    และบุคคลที่เข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

5.  ในการประชุมผู้ถือหุ้น
    ผู้ถือหุ้นอาจลงมติให้กรรมการคนใดออกจากตำแหน่งก่อนถึงวาระได้ด้วยคะแนนเสียงไม่น้อยกว่า
    3 ใน 4 ของจำนวนผู้ถือหุ้นที่มาประชุมและมีสิทธิ์ออกเสียง
    และมีหุ้นรวมกันได้ไม่น้อยกว่ากึ่งหนึ่งของจำนวนหุ้นที่ถือในการประชุมครั้งนั้น

-   ประวัติคณะกรรมการและผู้บริหารโดยสังเขป

1. นายอนุโรจน์ เสนีย์ประกรณ์ไกร

ตำแหน่ง ประธานกรรมการและผู้จัดการใหญ่

การศึกษา ปริญญาตรี มหาวิทยาลัยกรุงเทพ

ประวัติการทำงาน กรรมการผู้จัดการบริษัท ไทยอัศเสเทรดดิ้ง จำกัด

ประวัติการอบรม Directors Certificate Program
โดยสมาคมส่งเสริมสถาบันกรรมการบริษัทไทย

2. นายจรัล เจตนลิน

ตำแหน่ง รองประธานกรรมการและรองผู้จัดการใหญ่

การศึกษา ปริญญาตรี มหาวิทยาลัย Ping Tung ประเทศไต้หวัน

ประวัติการทำงาน ผู้จัดการฝ่ายวิชาการบริษัท ป.เจริญภัณฑ์ จำกัด และบริษัท
แหลมทองอุตสาหกรรม จำกัด

3. นายวู ยู ติง

ตำแหน่ง กรรมการ

การศึกษา ปริญญาตรี มหาวิทยาลัย Ping Tung ประเทศไต้หวัน

ประวัติการทำงาน ปัจจุบันดำรงตำแหน่งประธานกรรมการบริษัท ลักซ์ เอ็นเตอร์ไพรส์ จำกัด
ประเทศไต้หวัน

4. นายจาง ยิง ฟู

ตำแหน่ง กรรมการ

การศึกษา มหาวิทยาลัย Tam Kang ประเทศไต้หวัน

ประวัติการทำงาน ปัจจุบันดำรงตำแหน่งประธานกรรมการ Kingtex Garment MFG Co., Ltd
และ

TMC Magnetic & Mechinery Corp. ประเทศไต้หวัน

5. นายชิ ยูน เวน

ตำแหน่ง กรรมการ

การศึกษา มหาวิทยาลัย National Taiwan ประเทศไต้หวัน

ประวัติการทำงาน ปัจจุบันดำรงตำแหน่งประธานบริษัท Kingtex Securities Co., Ltd
ประเทศไต้หวัน

6. นางเจนจิรา เจตนลิน

ตำแหน่ง กรรมการ

การศึกษา มหาวิทยาลัย Ping Tung ประเทศไต้หวัน

ประวัติการทำงาน นักวิชาการบริษัท แหลมทองอุตสาหกรรม จำกัด

7. นางพรวิภา เสนีย์ประกรณ์ไกร

ตำแหน่ง กรรมการ

การศึกษา มัธยมศึกษา โรงเรียนสตรีวิทยา

ประวัติการทำงาน ปัจจุบันดำรงตำแหน่งกรรมการผู้จัดการบริษัท ไทยอัศเสเทรดดิ้ง จำกัด

8. นายประพจน์ ลาภพิเชฐ

ตำแหน่ง กรรมการ

การศึกษา มัธยมศึกษาปีที่ 6 โรงเรียนเซนต์ดอมินิค

ประวัติการทำงาน ปัจจุบันดำรงตำแหน่งผู้จัดการบริษัท เอเวอร์เรตต์ อินเตอร์เทรดดิ้ง

9. นายศักดิ์ริน ชูศักดิ์ตระกูล

ตำแหน่ง กรรมการอิสระและประธานกรรมการตรวจสอบ

การศึกษา ปริญญาตรีคณะพาณิชยศาสตร์และการบัญชี มหาวิทยาลัยธรรมศาสตร์

ประวัติการทำงาน กรรมการบริษัท คาเธ่ย์ ไฟแนนซ์ จำกัด (มหาชน)

10. ดร.อนุภาพ ถิรลาภ

ตำแหน่ง กรรมการอิสระ

การศึกษา ปริญญาเอก University of Sussex ประเทศอังกฤษ

ประวัติการทำงาน
ปัจจุบันดำรงตำแหน่งผู้อำนวยการสาขาวิชาการบริหารและการจัดการโทรคมนาคม

มหาวิทยาลัยมหิดล

ประวัติการอบรม การตรวจสอบภายใน สมาคมนักบัญชีและผู้สอบบัญชีรับอนุญาตแห่งประเทศไทย

11. นายสมพร หวานกิจเจริญ

ตำแหน่ง กรรมการอิสระ

การศึกษา ปริญญาตรี Towson State University ประเทศสหรัฐอเมริกา

ประวัติการทำงาน ปัจจุบันดำรงตำแหน่งรองกรรมการผู้จัดการบริษัท นครหลวงเส้นใยสังเคราะห์
จำกัด (มหาชน)

12. นายโรจน์พันธ์ เสนีย์ประกรณ์ไกร

ตำแหน่ง ผู้จัดการทั่วไป

การศึกษา ปริญญาโท National University ประเทศสหรัฐอเมริกา

ประวัติการทำงาน ผู้จัดการฝ่ายประสานงานทั่วไป บริษัท ไทยลักซ์ เอ็นเตอร์ไพรส์ จำกัด
(มหาชน)

13. นางสาวลัดดา เฮียบสุวรรณ

ตำแหน่ง ผู้จัดการฝ่ายบัญชีและการเงิน

การศึกษา ปริญญาตรี มหาวิทยาลัยธุรกิจบัณฑิต

ประวัติการทำงาน หัวหน้าฝ่ายบัญชีบริษัท อุดมสินค้าวัสดุก่อสร้าง จำกัด

14. ดร.ทรงพรรณ ล้ำเลิศเดชา

ตำแหน่ง ผู้จัดการโรงงานผลิตอาหารกุ้ง

การศึกษา ปริญญาเอก Auburn University ประเทศสหรัฐอเมริกา

ประวัติการทำงาน ผู้จัดการฝ่ายเทคนิคอาหารสัตว์น้ำบริษัท แหลมทอง อะควอเทค จำกัด

15. ดร.โทมัส รอย วิลสัน

ตำแหน่ง ผู้จัดการโรงงานผลิตอาหารปลา

การศึกษา ปริญญาเอก University of Washington ประเทศสหรัฐอเมริกา

ประวัติการทำงาน ผู้จัดการฝ่ายเทคนิคอาหารสัตว์น้ำบริษัท อควอสตาร์ จำกัด

16. นายปรีชา ยิ้มย่อง

ตำแหน่ง ผู้จัดการฝ่ายบุคคล

การศึกษา ปริญญาตรี มหาวิทยาลัยธุรกิจบัณฑิต

ประวัติการทำงาน ผู้จัดการฝ่ายบุคคลบริษัท ชุมแสงเทกซ์ไทล์ จำกัด

17. นายสัจจา อัศรัสกร

ตำแหน่ง รองผู้จัดการฝ่ายจัดซื้อ (รักษาการแทนผู้จัดการฝ่ายจัดซื้อ)

การศึกษา ปริญญาโท คณะบริหารธุรกิจ มหาวิทยาลัยธรรมศาสตร์

ค่าตอบแทนกรรมการและผู้บริหาร

บริษัททำการจ่ายค่าตอบแทนให้แก่กรรมการและผู้บริหารของบริษัทในรูปของตัวเงิน ซึ่งแยกเป็น

- ค่าตอบแทนกรรมการบริษัทจำนวน 11 ท่าน ประกอบด้วยเบี้ยประชุม และบำเหน็จ รวมเป็นเงิน
1,534,000 บาท

- ค่าตอบแทนผู้บริหาร 8 ท่านประกอบด้วยเงินเดือนและโบนัสอื่นๆ รวมเป็นเงิน 11,778,500
บาท

การกำกับดูแลกิจการ

คณะกรรมการได้ปฏิบัติหน้าที่ในการกำกับดูแลกิจการให้เป็นไปตามกฎหมาย วัตถุประสงค์
และข้อบังคับของบริษัท ตลอดจนมติที่ประชุมผู้ถือหุ้นด้วยความซื่อสัตย์สุจริต
คณะกรรมการได้กำหนดนโยบายและทิศทางการดำเนินงานของบริษัทรวมถึงการจัดให้มีการควบคุมดูแลจากกรรมการตรวจสอบเพื่อให้มีระบบการควบคุมภายในและการตรวจสอบภายในที่เหมาะสมและเพียงพอ
อีกทั้งยังมีการประสานงานระหว่างฝ่ายจัดการเพื่อดูแลให้ฝ่ายจัดการบริหารกิจการให้เป็นไปตามนโยบายที่กำหนดไว้และมีการปฏิบัติภายใต้ระเบียบข้อบังคับของบริษัทและกฎหมายต่างๆ
ที่เกี่ยวข้องอย่างมีประสิทธิภาพ นอกจากนี้ยังได้จัดให้มีการรายงานข้อมูลทางการเงินและข้อมูลทั่วไป
เพื่อให้ผู้ถือหุ้นและผู้ลงทุนทั่วไปได้ทราบถึงฐานะทางการเงินและผลการดำเนินงานของบริษัทอย่างสม่ำเสมอ
เพื่อจัดการความเสี่ยงที่อาจจะเกิดขึ้นและเพื่อให้การรายงานทางการเงินมีการเปิดเผยอย่างครบถ้วนถูกต้องตามมาตรฐานและข้อกำหนดของตลาดหลักทรัพย์

การดูแลเรื่องการใช้ข้อมูลภายใน

บริษัทได้กำหนดระเบียบปฏิบัติเกี่ยวกับการซื้อขาย
หรือเปลี่ยนแปลงการถือหลักทรัพย์ของบริษัทเพื่อดูแลมิให้ผู้บริหารนำข้อมูลภายในบริษัทซึ่งยังไม่ได้เปิดเผยต่อสาธารณชนไปใช้เพื่อประโยชน์ส่วนตัว
รวมทั้งกำหนดมาตรการลงโทษโดยเด็ดขาดหากมีกรณีดังกล่าวเกิดขึ้น
รวมทั้งยังกำหนดให้ผู้บริหารรายงานการเปลี่ยนแปลงการถือหลักทรัพย์ต่อสำนักงานกำกับหลักทรัพย์และตลาดหลักทรัพย์ตามมาตรา
59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535

บุคลากร

จำนวนบุคลากรทั้งหมด 266 คน ดังรายการต่อไปนี้

1.  สำนักงานใหญ่ และโรงงานอาหารปลา จังหวัดสมุทรสงคราม

-   ฝ่ายบริหาร/เลขา 6 คน

-   ฝ่ายทรัพยากรมนุษย์ 27 คน

-   ฝ่ายบัญชี/การเงิน/สินเชื่อ/บริหารหนี้ 27 คน

-   ฝ่ายการตลาด/การขาย 2/29 คน

-   ฝ่ายวิชาการ/คุณภาพ 3 คน

-   ฝ่ายผลิต 28 คน

-   วิศวกรซ่อมบำรุง 6 คน

-   คลังสินค้า 14 คน

-   ฝ่ายวิจัย/พัฒนา 1 คน

รวม 143 คน

2.  สำนักงานกรุงเทพ 5 คน

  รวม 5 คน

3.  โรงงานอาหารกุ้ง จังหวัดเพชรบุรี

-   ฝ่ายจัดซื้อ 5 คน

-   ฝ่ายทรัพยากรมนุษย์ 7 คน

-   ฝ่ายบัญชี/การเงิน/สินเชื่อ 1 คน

-   ฝ่ายวิชาการ/คุณภาพ 4 คน

-   ฝ่ายคลัง 16 คน

-   ฝ่ายขาย 1 คน

-   ฝ่ายผลิต 36 คน

-   วิศวกรซ่อมบำรุง 5 คน

-   เลขานุการ 1 คน

รวม 76 คน

4.  ศูนย์สาขา 42 คน

  รวม 42 คน

ผลตอบแทนพนักงาน

ผลตอบแทนรวมของพนักงานคิดเป็นเงินทั้งสิ้น 40,155,528.00 บาท
ลักษณะของผลตอบแทนแยกเป็นเงินเดือน ค่าแรง ค่าล่วงเวลา เบี้ยเลี้ยง ค่าเช่ารถ
คอมมิชชั่นและโบนัส